Философия_және_саясаттану_факультеті_(ҚазҰУ)
Саясаттану кафедрасы
Алғашқы кезеңде саясаттану кафедрасының оқу-әдістемелік жұмысы бакалаврлық және магистрлік бағдарламалардың мазмұнын анықтаумен, саясаттану бөлімі үшін арнайы пәндерді жүйелеумен байланысты болды. Бакалаврлық және магистрлік бағдарламалардың құрылымы білім беру мазмұнын анықтайтын түрлі оқу жұмыстарын қамтиды. Оқу жұмысының көлемі игерілетін материал көлемімен жүзеге асырылып, кредиттер арқылы анықталады. Сонымен қатар кредиттік жүйе білім беру жүйесінің алғашқы деңгейінде игерілген кредиттерді ескереді. Бағдармаларды құру барысында бакалаврлар мен магистрлерді дайындауда европалық тәжірибемен қатар, американдық тәжірибе ескерілді, Аденауэр (Германия) қорының саясаттанушылырының зерттеу жұмыстары, Рено және Страсбург университеттерінің (Франция), Йель университеттерінің зерттеу жұмыстары (АҚШ) қолданылды. Кафедра жұмысының алғашқы сатысында теориялық саясаттану деңгейін игеру міндеті қойылса, келесі кездері оқу жоспарына қолданбалы саясаттану бойынша арнайы пәндер енгізілді. Кафедрадағы нормативті оқу-әдістемелік құжаттар толық: мамандарды шығару құқына мемлекеттік лицензия, 5В050200-cаясаттану, 6N0502, 6M050200–саясаттану, 6D050200-саясаттану мамандықтары бойынша мемлекеттік міндетті стандарттар; біліктілік мінездемелер; мамандық паспорты, кафедра оқушылырының оқитын пәндері бойынша типтік және оқу-жұмыс жоспарлары; студенттердің жеке жұмыстарын орындауға арналған әдіснамалық нұсқаулар; өлшемдік-бақылау құралдары (емтиханда келетін бақылау сұрақтарының тізімі, тесттік тапсырмалар) және т.б. Кафедрада 50-ден аса бакалавриатқа және магистратураға арналған типтік бағдарламар (қазақ және орыс тілдерінде) дайындалып шығарылды. Соның ішінде: «Теориялық саясаттану» (Л.А. Байдільдинов, Н.А. Саитова), «Теория международных отношений» (А.В. Соловьев), «Современные международные отношения и мировая политика», «Политические партии и партийные системы» (Л.М. Иватова), «Қолданбалы саясаттану» (Иватова Л.М., Насимова Г.Ө.), «Қазақстандағы саяси ой» (А.И. Лұқпанов), «История политических учений» (В.И Лигновская), «Саяси конфликтология» (Насимова Г.Ө.) және т.б. . 1995, 1999, 2002 жылдары кафедра ұжымы халықаралық және отандық тәжірибені ескере отырып, университеттердегі саясаттану мамандары емес студенттерге арналған «Саясаттану» типтік бағдарламалары жасалып, шығарылды. 2000 жылдан бері кафедра Қазақстан Республикасындағы білім берудің жалпыға ортақ стандарттары бойынша республикалық ашық конкурстарға қатысып келеді. Қазақ және орыс тілдеріндегі 050502, 6N0502 – Саясаттану мамандықтары бойынша мемлекеттік стандарттар 4, 2 және 1 жылдық оқу көлемдеріне сай келеді, бағдарламаларды құрға Л.М. Иватова, Н.А. Саитова, Г.Ө. Насимова, Ш.А. Әмірбеков, З.С. Гаипов, А.С. Абулкасова, Р.Б. Сейсебаева қатысты, бұл МЖБС республикалық барлық конкурстарда ең үздік деп табылып, Қазақстан Республикасының Білім және Ғылым Министрлігінің тұсында басып шығарылды. Қазіргі таңда солардың негізінде республика универстиететтерінде саясаттанушы мамандарды дайындау жүзеге асырылуда. Әл-Фараби атындағы ҚазҰУ Магна Хартия (Болондық Декларация) шеңберінде қол қойылған оқу үрдісінің кредиттік жүйесін сәйкес кафедрада білім алу үш сатылы білім беру жүйесі арқылы жүзеге асырылады: бакалавриат (4 жыл), магистратура (2 жыл) и PhD докторантурасы (3 жыл), осыған сәйкес барлық базалық және профильді пәндер бойынша оқу-әдістемелік кешендер дайындалды. Қазіргі таңда кафедра кредиттік оқу технологиясын игеру үстінде, студенттер мен магистранттардың жеке жұмысына үлкен көңіл бөле отырып, Internet жүйесіндегі электрондық журналда студенттердің сабаққа қатысу және үлгеріменін ескереді. Кафедраның профессорлық-оқытушы құрамы дәрістер мен семинарларда дәстүрлі әдістермен қатар, оқытудың интерактивті әдістерін де қолданады: кейс-әдіс, саяси жағдайларды талдау, саяси үрдістерді үлгілеу, саяси пікір-сайыстарды, конференцияларды, кәсіби ойындарды ұйымдастыру, жағдайлық талдау әдісі, серіктестікте үйрену, панельдік дискуссия және т.б. Аралық бақылау жұмыстарын өткізу әдістерін – ғылыми зерттеу әдісін қолдана отырып, ауызша, жазбаша, тестілеуді жақстарту жүзеге асуда. Саясаттану кафедрасының профессорлық-оқытушы құрамы бакалавриат және магистратура үшін жаңа пәндер жасап, оқиды: «ҚР ішкі және сыртқы саясаты», «Қазақстан республикасының ұлттық қауіпсіздігі» (Иватова Л.М.), «Мемлекеттік-әкімшілік басқару жүйелері» (Сейсебаева Р.Б.), «Саяси технологиялар» (Насимова Г.Ө.), «Адам құқығы: әлемдік тәжірибе және Қазақстан» (Саитова Н.А.), «Жаңа шекаралар қауіпсіздік мәселелері ретінде» (Балапанова Ә.С.), «Этносаясат» (Мухитденова А.Т.), «Саяси имиджеология» (Ким Л.М.) және т.б. Саясаттану бөліміндегі негізгі пәндер төмендегідей: теориялық саясаттану, cаяси билік, Қазақстандағы саяси ой, қазіргі саяси үрдістер, саяси жүйелер және режимдер, саяси партиялар және партиялық жүйелер, салыстырмалы саясаттану, қолданбалы саясаттану, саяси технологиялар, саяси анализ және болжам, мемлекеттік қызмет және мемлекеттік-әкімшілік басқару, саяси конфликтология, халықаралық қатынастардың мәселелері, әлемдік саясат және халықаралық қатынастар, геосаясат, халықаралық және аймақтық қауіпсіздік, Қазақстанның ұлттық қауіпсіздігі, ҚР ішкі және сыртқы саясаты. Перспективалары: профильдік магистратура негізінде «Master of Public Administration» білім беру бағдарламасын ашу.